
Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §-a rendelkezik a helyi esélyegyenlőségi programokról. A törvény szerint a települési önkormányzat ötévente öt évre szóló HEP-et fogad el, melynek időarányos megvalósulását, illetve a meghatározott helyzet esetleges megváltozását kétévente át kell tekinteni, az áttekintés alapján szükség esetén a HEP-et felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

Martfű Város Önkormányzata Képviselő-testülete 187/2013. (X. 31.) önkormányzati határozatával fogadta el öt év időtartamra a jelenleg hatályos, az esélyegyenlőség megteremtésének feltételeit, érvényesülését biztosító Helyi Esélyegyenlőségi Programját (továbbiakban: HEP). 2015. november 26. napján megtartott ülésén eleget tett a jogszabályban rögzített felülvizsgálati kötelességének. A felülvizsgált HEP-et a 199/2015.(XI.26.) határozatával elfogadta Martfű Város Önkormányzatának Képviselő–testülete. A HEP felülvizsgálata 2017-ben újra esedékessé vált. A HEP elkészítésének szabályairól és az esélyegyenlőségi mentorokról szóló 321/2011. (XII.27.) Korm. rendelet (továbbiakban: Korm. rendelet) 2. § (3) bekezdése alapján a települési önkormányzat helyi esélyegyenlőségi programjának elkészítéséhez és felülvizsgálatához ingyenesen veheti igénybe a Szociális és Gyermekvédelmi Főigazgatóság által működtetett esélyegyenlőségi mentor hálózat szakértőjének segítségét. A kapcsolatfelvétel a mentor hálózattal megtörtént. Az elfogadott HEP ellenőrzése során megállapítást nyert, hogy tartalmát tekintve még helytállóak és célkitűzései tarthatóak, így a felülvizsgálati eljárás a Képviselő-testület általi áttekintéssel és esetleges kiegészítő javaslattétellel lefolytatható. 

A 2015. évi felülvizsgálat során valamennyi addig meg nem valósított intézkedés vonatkozásában egységesen 2017. december 31. megvalósítási határidő került meghatározásra. Ennek tükrében tárom a 2015-ben felülvizsgált formában és tartalommal a Képviselő-testület elé a HEP dokumentációját, azzal a kiegészítéssel, hogy a program 5 éves kifutási idejére való tekintettel 2018-ban új HEP készítése lesz szükséges.
A törvény által előírt kötelező áttekintés megtörtént, a HEP időarányos megvalósítása eredményes, felülvizsgálat nem szükséges, ezért a HEP változatlan formában történő helyben hagyását javaslom.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjék.


Határozati javaslat
Martfű Város Önkormányzata Képviselő- testületének
…/2017. (XI.30.) határozata

a helyi esélyegyenlőségi program áttekintésének, felülvizsgálatának elfogadásáról

Martfű Város Önkormányzatának Képviselő-testülete megtárgyalta a helyi esélyegyenlőségi program áttekintésének, felülvizsgálatának elfogadására vonatkozó előterjesztést és az alábbi határozatot hozza: 

1. Martfű Város Önkormányzatának Képviselő-testülete a 187/2013. (X.31.) határozatával elfogadott, majd 199/2015 (XI.26.) határozatban felülvizsgált Helyi Esélyegyenlőségi Programot áttekintette, felülvizsgálta és további egy évre elfogadta, azzal a kiegészítéssel, hogy 2018. évben új Helyi Esélyegyenlőségi Program készítése szükséges.

2. Martfű Város Önkormányzat Képviselő-testülete megbízza Dr. Papp Antal polgármestert, hogy gondoskodjon a Helyi Esélyegyenlőségi Program közzétételéről a Szociális és gyermekvédelmi Főigazgatóság által létrehozott szoftver dokumentumai közé töltse fel az önkormányzati határozatot.

Felelős: Dr. Papp Antal polgármester


Martfű, 2017. november 20.							Dr. Papp Antal 
										polgármester



Látta: Szász Éva
	jegyző

